ZMLUVA  O DIELO   č. 6/3244/2020
(§ 536 a nasl. Obchodného zákonníka)

1. Objednávateľ:

Obchodné meno:
Základná škola

Sídlo:
Postupimská 37, 040 22 Košice

IČO:
355 468 32

DIČ:
202 167 6954

Štatutárny orgán:
Mgr. Jana Polačková, riaditeľka školy

Kontaktná osoba:
Anna Pásztorová, hospodárka školy, 0911 938 484

E-mail na kontaktnú osobu: hospodarka@postupimska.sk

2. Zhotoviteľ:

Obchodné meno:

Sídlo:

IČO:

IČ DPH:

DIČ:

Zapísaná:

Bankové spojenie:

IBAN:

SWIFT:

Zastúpená:



CUBS plus, s.r.o.

Mudroňova 29, 040 01 Košice

46943404

SK2023678118

2023678118

v Obchodnom registri Okresného súdu v Košiciach I, oddiel Sro,

vložka: 31238/V

Všeobecná úverová banka, a.s., č. účtu: 3900427951/0200

SK5402000000003900427951

SUBASKBX

PhDr. Jana Géciová, MBA, konateľ spoločnosti

uzatvárajú zmluvu nasledujúceho znenia:

Čl. I.

Predmet diela

1. Zhotoviteľ sa zaväzuje vykonať dielo - vstupný audit a vypracovanie dokumentácie smerujúcej    k zabezpečeniu ochrany práva fyzických osôb pred neoprávneným zasahovaním do ich súkromného

života pri spracúvaní ich osobných údajov v zmysle Nariadenia Európskeho parlamentu a Rady

· 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „ GDPR“ ) a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov.

Dielo bude vykonané v súlade so základnými pravidlami bezpečnosti a zákonnosti prevádzkovaných informačných systémov, vydanými bezpečnostnými štandardami, všeobecne záväznými právnymi predpismi platnými a účinnými na území Slovenskej republiky a právne záväznými aktmi Európskej únie a Európskych spoločenstiev a medzinárodnými zmluvami, ktorými je Slovenská republika viazaná.

2. Objednávateľ sa zaväzuje vykonané dielo prevziať a zaplatiť zaň dohodnutú cenu.

3. Zhotoviteľ sa zaväzuje vykonať dielo do troch mesiacov odo dňa podpísania tejto zmluvy.

Čl. II.

Cena diela a platobné podmienky

1.
Za dielo objednávateľ zaplatí čiastku 300 € bez DPH (slovom: Tristo Eur), na základe faktúry zhotoviteľa, ktorá bude dodaná pri odovzdaní dokumentácie vypracovanej v zmysle Čl. I. tejto zmluvy.

2. K uvedenej sume bude pripočítaná príslušná sadzba DPH.

3. Objednávateľ nie je povinný uhradiť faktúru zhotoviteľa, ktorá nespĺňa náležitosti stanovené všeobecne záväznými právnymi predpismi, je vystavená pred dobou dohodnutou v tejto zmluve alebo jej splatnosť je určená v rozpore s touto zmluvou. Neuhradenie takej faktúry sa nebude považovať za omeškanie objednávateľa.

4. V prípade omeškania objednávateľa s úhradou faktúry je zhotoviteľ oprávnený požadovať zaplatenie úrokov z omeškania vo výške 0,04 % z dohodnutej ceny diela za každý deň omeškania.

5. Dohodnutá cena diela zahŕňa náhradu všetkých nákladov, ktoré zhotoviteľovi vzniknú pri plnení jeho záväzkov z tejto zmluvy.

Čl. III.

Zánik zmluvy

1. Zmluva o dielo môže zaniknúť písomnou dohodou oboch zmluvných strán.

2.
Ak dôjde k zániku zmluvy podľa odseku 1, zmluvné strany vyvinú úsilie, aby sa dohodli            na vzájomne vyhovujúcom vysporiadaní svojich práv a povinností.

Čl. IV.

Záväzky zmluvných strán

1. Zhotoviteľ je povinný:

a) splniť svoje záväzky z tejto zmluvy s potrebnou odbornou starostlivosťou,

b) vykonať dielo riadne a včas v rozsahu stanovenom GDPR a zákonom o ochrane osobných   údajov a o zmene a doplnení niektorých zákonov v znení neskorších predpisov,

c) zabezpečiť aj ďalšie touto zmluvou nešpecifikované, ale s predmetom zmluvy súvisiace činnosti na základe požiadavky objednávateľa a po dohode obidvoch zmluvných strán.

2. Objednávateľ poskytne zhotoviteľovi všetky potrebné informácie, podklady a súčinnosť,      ktoré sú nevyhnutne potrebné pre vypracovanie bezpečnostnej dokumentácie objednávateľom prevádzkovaných IS.

3. Objednávateľ nie je oprávnený poskytnúť dokumenty, ktoré pre neho vypracuje zhotoviteľ na základe tejto zmluvy, tretím osobám pre ich vlastné potreby, a to bez predchádzajúceho súhlasu zhotoviteľa.

Čl. V.

Povinnosť mlčanlivosti

1. Zhotoviteľ sa zaväzuje povinnosťou mlčanlivosti o informáciách, ktoré sa dozvie pri plnení tejto zmluvy.

2. Ak zhotoviteľ poruší povinnosť mlčanlivosti podľa odseku 1, zaväzuje sa uhradiť objednávateľovi
celý rozsah škôd spôsobených týmto porušením v peniazoch v lehote do 15 dní                     od ich vyfakturovania objednávateľom. Okrem toho je zhotoviteľ povinný vydať objednávateľovi

bezdôvodné obohatenie, ktoré by získal porušením mlčanlivosti, v lehote do 15 dní                od  uplatnenia požiadavky objednávateľom. Ak zhotoviteľ tieto lehoty nedodrží, zaväzuje

sa zaplatiť objednávateľovi úroky z omeškania vo výške 0,5 % z dlžnej sumy za každý deň omeškania až do zaplatenia.

Čl. VI.

Zmluvná pokuta

1. Ak sa zhotoviteľ dostane do omeškania so splnením záväzku vykonať dielo v dohodnutom termíne, je objednávateľ oprávnený požadovať zaplatenie zmluvnej pokuty vo výške 100,00 €.

2.
Objednávateľ je popri nároku na zmluvnú pokutu podľa odseku 1 oprávnený požadovať aj náhradu škody vzniknutej porušením povinnosti zhotoviteľa, a to v rozsahu, v akom výška škody presahuje zmluvnú pokutu zaplatenú zhotoviteľom.

Čl. VII.

Zodpovednosť za vady

1. Zhotoviteľ zodpovedá za to, že predmet zmluvy bude zhotovený podľa tejto zmluvy a v súlade s pokynmi a potrebami objednávateľa, ktoré sú zhotoviteľovi známe.

2. Zhotoviteľ zodpovedá za vady, ktoré má dielo v čase splnenia jeho záväzku. Takou vadou sa bude rozumieť najmä to, že dielo nespĺňa požiadavky vyžadované touto zmluvou, základnými pravidlami bezpečnosti a zákonnosti prevádzkovaných IS, vydanými bezpečnostnými štandardami, všeobecne záväznými právnymi predpismi platnými a účinnými

na území Slovenskej republiky (právne záväznými aktmi Európskej únie a Európskych spoločenstiev a medzinárodnými zmluvami, ktorými je Slovenská republika viazaná. Ak má dielo uvedenú vadu, je zhotoviteľ povinný odstrániť ju na vlastné náklady, a to bezodkladne po jej vytknutí objednávateľom.

3. Zhotoviteľ  poskytuje  záruku  za  odborné  vypracovanie,  správnosť  a úplnosť  dodaných

bezpečnostných dokumentov v trvaní 12 mesiacov odo dňa splnenia záväzku vykonať dielo.      V rámci tejto záruky je zhotoviteľ predovšetkým povinný odstrániť na vlastné náklady akúkoľvek vadu, na ktorú sa záruka vzťahuje, a to bezodkladne po jej vytknutí objednávateľom.

Čl. VIII.

Autorské práva

1. Zmluvné strany potvrdzujú, že dielo, ktorého vytvorenie je predmetom tejto zmluvy je predmetom ochrany podľa zákona č. 185/2015 Z.z. Autorského zákona v znení

neskorších predpisov.

2.
Zhotoviteľ
poskytuje
objednávateľovi
týmto
časovo
neobmedzenú
licenciu

na
použitie
predmetného
autorského
diela
v rozsahu
potrebnom
na
plnenie

povinností
objednávateľa
podľa
zákona
o ochrane
osobných
údajov.
Licencia

sa objednávateľovi udeľuje bez možnosti udeliť sublicenciu.

3. Objednávateľ sa zaväzuje, že dielo ani jeho časť nepoužije v rozpore s udelenou

licenciou a to najmä, že nebude:

· dielo alebo jeho rozmnoženiny žiadnym spôsobom rozširovať,
-
vyhotovovať rozmnoženiny diela alebo jej časti s výnimkou rozmnoženín na úradné účely alebo pre archív objednávateľa,

· spracovávať, prekladať meniť dielo ani jeho časť (okrem prekladu diela pre zahraničných konateľov spoločnosti, a zmeny diela v prípade zmeny príslušných právnych predpisov vzťahujúcich sa na dielo).

Čl. IX.

Záverečné ustanovenia

1. Meniť alebo dopĺňať obsah tejto zmluvy bude možné len po vzájomnej dohode formou písomných dodatkov, ktoré budú platné, ak budú podpísané oprávnenými zástupcami oboch zmluvných strán.

2. Vo všetkých ostatných otázkach, výslovne neupravených touto zmluvou sa postupuje podľa ustanovení Obchodného zákonníka.

3. Táto zmluva je vyhotovená v dvoch vyhotoveniach, z ktorých každá strana obdrží jeden výtlačok.

4. Zmluvné strany si zmluvu prečítali, jej obsahu porozumeli a na znak súhlasu s jej obsahom

ju vlastnoručne podpísali.

5.
Zmluva nadobúda platnosť dňom podpisu obidvoch zmluvných strán a účinnosť deň po dni jej zverejnenia na webovom sídle objednávateľa.

Čl. X.

Zástupcovia zmluvných strán

1. Vo všetkých veciach tejto zmluvy a v otázkach súčinnosti konajú:

za objednávateľa:
Mgr. Jana Polačková, riaditeľka školy

za zhotoviteľa:
PhDr. Jana Géciová, MBA, konateľ spoločnosti

V Košiciach dňa 28.10.2020
V Košiciach dňa 29.10.2020
.......................................................

Mgr. Jana Polačková

riaditeľka školy



.........................................................

PhDr. Jana Géciová, MBA

konateľ spoločnosti CUBS plus, s.r.o.

